2. Tillægsbevilling til udvidelse af [adresse] fra [adresse] til Alfa i [adresse] (Åben)
Tidl. politisk behandling BY, 30.01.24, pkt. 9, BY, 29.10.24, pkt. 12
Forventet sagsgang
TM-U, ØK, BY
Lovgrundlag
Lov om offentlige veje
SAGENS INDHOLD
Byrådet skal i denne sag tage stilling til en tillægsbevilling på 2 mio. kr. som følge af 
ændret placering af et nyt regnvandsbassin i forbindelse med udvidelsen af [adresse] 
til fire spor fra E45 til Alfa i [adresse]. Derudover skal Byrådet tage stilling til, om en 
midlertidig sti på Sigma og Beta, der laves i forbindelse med projektet, skal gøres permanent. Hvis stien 
skal gøres permanent, vil det kræve en tillægsbevilling på yderligere 650.000 kr.
VURDERING
I forbindelse med ekspropriationen af arealer til realisering af vejprojektet blev der foretaget en 
projektændring ift. placering af et regnvandsbassin. Teknik og Miljø vurderer, at den nye placering, som 
fremgår af vedlagte kortbilag, er en bedre fremtidssikring, der tager højde for en eventuel fortsat udvidelse 
af [adresse] på strækningen mellem Skolevej og Alfa. Det betyder, at store dele af regnvandet vil skulle 
ledes til dette bassin, hvorfor omkostninger til afvanding på denne strækning vil blive billigere. Derudover 
gøres der brug af et areal, som på grund af det skrånende terræn er svært at bebygge.
I forbindelse med projektets udførsel er det nødvendigt at flytte cyklisterne væk fra [adresse]. Flytningen af 
cyklisterne sker for at skabe tilstrækkelig arbejdsplads til entreprenøren samt for at sikre cyklisternes 
sikkerhed. Cyklisterne vil i stedet komme til at køre langs Sigma og en kort del af Beta på midlertidige 
dobbeltrettede cykelstier. De midlertidige dobbeltrettede cykelstier vil blive placeret i den østlige side af 
Beta og i den nordlige side af Sigma.
De midlertidige stier anlægges for at sikre cyklisternes sikkerhed, da der kan forekomme mere trafik på 
Sigma i anlægsperioden. Når stierne anlægges som midlertidige stier, betyder det, at der anvendes færre 
materialer til opbygning og asfaltering, idet stierne ikke skal kunne holde så længe som normalt.
Generelt er en dobbeltrettet sti på strækninger med mange overkørsler ikke den mest sikre løsning. Dette 
skyldes, at de øvrige trafikanter kan komme til at overse cyklisterne, når de kommer kørende mod den 
normale færdselsretning.
I lokalplan 100 og 104 for området er der lagt op til, at der kan laves enkeltrettede stier langs Sigma og 
Beta. Teknik og Miljø modtager løbende forespørgsler om cykelstiadgang til virksomhederne i [adresse] 
Erhverv. Teknik og Miljø foreslår på den baggrund, at der anlægges ca. 635 meter permanente 
enkeltrettede stier på Sigma samt på Beta på strækningen mellem [adresse] og Sigma. De enkeltrettede 
stier kan etableres i stedet for de midlertidige dobbeltrettede stier øst for Beta og nord for Sigma, som vil 
blive fjernet, når cykelstierne langs [adresse] er blevet genetableret.
ØKONOMI
Der er samlet givet 28 mio. kr. til de trafikale løsninger langs [adresse] i [adresse]. Den oprindelige 
anlægsbevilling på 26 mio. kr. til udvidelsen af [adresse] på strækningen fra E45 til Alfa blev givet i januar 
[adresse]: EMN-2022-00122
Dok-ID: 3822457
Sagsbehandler: julu
Teknik- og Miljøudvalget
8. januar 2025  16:00
2024. Derudover blev der i maj 2022 givet en anlægsbevilling på 2 mio. kr. til projektering af krydsene Beta 
og Skolevej.
Flytningen og fremtidssikringen af bassinet medfører en ekstra anlægsudgift på 2 mio. kr., som foreslås 
finansieret af kassen.
Da bassinet laves ca. 2.500 m2 større på den nye placering, vil det medføre øgede driftsomkostninger på 
15.000 kr. årligt til drift og vedligeholdelse af bassinet.
Den midlertidige sti koster ca. 250.000 kr. at anlægge og fjerne igen, hvilket er indregnet i den oprindelige 
anlægsbevilling.
Etableringen af permanente enkeltrettede stier på strækningen vil koste 900.000 kr. Permanentgørelse vil 
medføre en ekstra anlægsomkostning på 650.000 kr., som foreslås finansieret af det afsatte 
rådighedsbeløb til jordforsyning generelt.
De permanente enkeltrettede stier vil medføre afledte driftsudgifter på 25.000 kr. årligt.
INDSTILLING
Direktøren for Teknik og Miljø indstiller til Byrådet:
1.
At godkende en tillægsbevilling på 2 mio. kr. til det nye bassin finansieret af kassen.
2.
At godkende en tillægsbevilling på 650.000 kr. til etablering af permanente enkeltrettede stier på 
Sigma og Beta ud til [adresse] finansieret af det afsatte rådighedsbeløb til jordforsyning generelt.
3.
At godkende en udvidelse af driftsbudgettet for vejvedligeholdelse på 15.000 kr. årligt fra 2026 til 
vedligeholdelse af det nye og større bassin. Beløbet indarbejdes i den tekniske budgetlægning for 
2026-29.
4.
At godkende en udvidelse af driftsbudgettet for vejvedligeholdelse på 25.000 kr. årligt fra 2026 til 
vedligeholdelse af de nye cykelstier langs Sigma og Beta. Beløbet indarbejdes i den tekniske 
budgetlægning for 2026-29.
BESLUTNING
.
Teknik- og Miljøudvalget, 8. januar 2024: 
Fraværende: Ingen
Indstilles godkendt.
Bilag

Kortbilag - Aage Bertelsen (3823330)

Kortbilag - Stier (3823339)
